armvectores/hy_wikipedia_2023 huggingface dataset:
Լինդա Բոյդ

Լինդա Բոյդ (անգլ.՝ Lynda Boyd, հունվարի 28, 1965(1965-01-28), Վանկուվեր, Բրիտանական Կոլումբիա, Կանադա), կանադացի դերասանուհի, կինոռեժիսոր, սցենարիստ, կինոպրոդյուսեր, երգչուհի և պարուհի։


== Կենսագրություն ==
Լինդա Բոյդը ծնվել է 1965 թվականի հունվարի 28-ին, Կանադայի Բրիտանական Կոլումբիա նահանգի Վանկուվեր քաղաքում։
Լինդան նկարահանվել է ֆիլմերում 1986 թվականից և ներկայումս նա նկարահանվել է ավելի քանի 120 ֆիլմերում և հեռուստասերալներում։ Նա նաև աշխատում է թատրոնում։ Նրա ամենահայտնի դերերից մեկը նա կերտել է Դեյվիդ Էլլիսայի «Վերջնական նպատակ 2 ֆիլմում։ Նրա նրա անունը Նոռա Կարպենետեր է (2003):
2000 թվականին Լինդան աշխատել է որպես սցենարիստ, գրելով սցենար «Դու, ես և երեխաները» հեռուստասերիալի համար։
2003 թվականին նա աշխատել է որպես կրոդյուսեր և կինոպորդյուսեր «Արևելյան կենսածառ» կարճամետրաժ ֆիլի համար։ «Արևելյան կենսածառ» կարճամետրաժ ֆիլի համար նա գրել է նաև սցենար։
Լինդան այդ թվում երգչուհի և պարուհի է։


== Ֆիլմագրություն ==
Լինդա Բոյլդի ֆիլմագրությունը, որը բաղկացած է 124 ֆիլմերից և հեռուստասերիալներից


== Մրցանակներ ==
Լինդա Բոյդի մրցանակները և անվանակարգերը


== Ծանոթագրություններ ==
Կրեմենեց (քաղաք, Ուկրաինա)

Անվան այլ կիրառումների համար տե՛ս՝ ԿրեմենեցԿրեմենեց (ուկրաիներեն՝ Кременець), քաղաք Ուկրաինայի Տերնոպոլի մարզի Կրեմենեցի շրջանում։ Հիմնադրվել է 1227 թվականին։
2001 թվականի տվյալներով Կրեմենեց քաղաքում բնակվում էր 21 880 մարդ։ Բնակավայրը զբաղեցնում է 20,76 կմ² տարածք։ Բնակչության խտությունը կազմում էր 1053,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
664

664 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 664 թվականն է, 
VII դարի 64-րդ տարին։


== Դեպքեր ==


== Ծնունդներ ==


== Մահեր ==
Կամուրջ (Խլաթի գավառ)

Անվան այլ կիրառումների համար տե՛ս՝ Կամուրջ (այլ կիրառումներ)Կամուրջ (քրդ.՝ Qarmûc), գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 8 կմ հարավ-արևմուտք, Վանա լճի արևմտյան ափի մոտ գտնվող մի փոքրիկ գետակի ափին՝ Դատվան և Խլաթ բնակավայրերի միջև։
Գյուղը եղել է գրչության կենտրոն։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
XX դարի սկզբին ուներ 700 հայ բնակիչ։
Բնակչության հիմնական զբաղմունքը երկրագործությունը, անասնապահությունը և արհեստներն էին։
Կամուրջն ուներ Ս. Աստվածածին և Ս. Դանիել անուններով հայկական եկեղեցիներ։ Ունեցել է դպրոց։
1909 թվականին ուներ 57 տուն (688 բնակիչ)։ Գյուղում կար երկու եկեղեցի (Մ. Աստվածածին և Մ. Դանիել)։ Բնակիչները զբաղվում Էին երկրագործությամբ և անասնապահությամբ։ Նրանք տեղահանվել և բնաջնջվել են 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բելգիան Առաջին համաշխարհային պատերազմում

Բելգիայի թագավորությունը Առաջին համաշխարհային պատերազմին միացել է 1914 թվականի օգոստոսի 3-ին։ Այդ օրը գերմանական բանակը, խախտելով երկրի չեզոքությունը, անցել է Բելգիայի պետական սահմանը: Բելգիական բանակը ստիպված եղավ միանալ Անտանտի դաշինքին և մասնակցել հակամարտությանը։ Պատերազմի ժամանակ երկրի տարածքի մեծ մասը օկուպացվել էր զավթիչների կողմից։
Պատերազմի ընթացքում Գերմանիան ստեղծել էր օկուպացիոն վարչարարություն, իսկ գերմանական զորքերը խաղաղ բնակչության դեմ շարունակում էին կատարել մի շարք պատերազմական հանցագործություններ։ Առաջին համաշխարհային պատերազմի ժամանակ Բելգիան կորցրել է 58 637 զինծառայող և մոտ 10 000 խաղաղ բնակիչ։
Պատերազմից հետո Բելգիան, որպես հաղթանակած երկրների դաշնակից, մասնակցել է Փարիզի խաղաղության կոնֆերանսին, որի արդյունքում Բելգիային փոխհատուցումներ հատկացվեցին, ինչպես նաև երկրի վերահսկողության տակ գտնվող Ազգերի լիգայի մանդատի որոշմամբ Աֆրիկայի Ռուանդա-Ուրունդի գաղութը անցավ Բելգիայի հսկողության տակ։


== Պատերազմ թևակոխելը ==

Համաձայն պատերազմի գերմանական պլանի, որը ստեղծել էր Գլխավոր շտաբի սպա Ալֆրեդ ֆոն Շլիֆենը 1905 թվականին, գերմանական զորքերը պատերազմի դեպքում պետք է օգտագործեն Բելգիայի տարածքը՝ Ֆրանսիայի հիմնական պաշտպանական գծերը շրջանցելու համար։ Նման ձևով Բելգիան ներքաշվեց առաջիկա պատերազմին։ Բելգիայի չեզոքությունը երաշխավորում էր 1839 թվականի Լոնդոնի պայմանագիրը։ Չնայած դրան, Գերմանիայի կառավարությունը մտադիր էր խախտել բելգիական չեզոքությունը, իսկ գերմանացի կանցլեր Թեոբալդ ֆոն Բեթման Հոլվեգը Լոնդոնի պայմանագիրն անվանեց «թղթի մի կտոր»։
Առաջին համաշխարհային պատերազմի սկսվելուց հետո, 1914 թվականի օգոստոսի 2-ին Բելգիայում գերմանացի դեսպան Բելով-Զալեսկին վերջնագիր ներկայացրեց Բելգիայի արտաքին գործերի նախարար Ժուլիեն Դավինիոնին, որի մեջ ասվում էր, որ գերմանական կողմը պահանջում է թողնել իր զորքերին, որպեսզի վերջիններս անցնեն իր տարածքով։ Հաջորդ օրը, օգոստոսի 3-ին, բելգիական կառավարությունը մերժեց այս պահանջը։ Սրանից հետո գերմանական զորքերը սկսեցին ներխուժել տարածք։ Ի պատասխան սրան, բելգիական չեզոքության երաշխավորներից մեկը՝ Բրիտանական կայսրությունը, օգոստոսի 4-ին Գերմանիային պատերազմ հայտարարեց։


== Զինված ուժեր ==

Բելգիական բանակի գլխավոր հրամանատարը հանդիսանում է Ալբերտ I-ը, իսկ ռազմական գլխավոր շտաբի պետը Սելլիեր դե Մորանվիլն էր։ Բելգիական զորքի ռազմակայանը գտնվում էր Բրյուսելում։ Բելգիայում զորահավաքի ավարտից հետո, դաշտային զորքերը կազմում էին 117 000 մարդ և 312 գնդացիր։ Բացի դրանից, կային նաև 175 000 զինծառայողներ ստորաբաժանումների պահեստազորում և կայազորային ամրություններում։ Զորահավաքի վերջում բելգիական զինված ուժերի ընդհանուր թիվը կազմում էր 375 000 մարդ։
Բանակը բաղկացած էր 6 հետևակային և 1 հեծելազորային դիվիզիաներից.

1-ին հետևակային դիվիզիա (հրամանատար գեներալ-լեյտենանտ Բաիկս) — Գենտ
2-րդ հետևակային դիվիզիա (հրամանատար գեներալ-լեյտենանտ Դասսին) — Անտվերպեն
3-րդ հետևակային դիվիզիա (հրամանատար գեներալ-լեյտենանտ Լեմեն) — Լիեժ
4-րդ հետևակային դիվիզիա (հրամանատար գեներալ-լեյտենանտ Միշել) — Նամյուր և Շառլեռուա
5-րդ հետևակային դիվիզիա (հրամանատար գեներալ-լեյտենանտ Ռուվետ) — Մոնս
6-րդ հետևակային դիվիզիա (հրամանատար գեներալ-լեյտենանտ Լանտոննոիս վան Ռոդե) — Բրյուսել
Հեծելազորային դիվիզիա (հրամանատար գեներալ-լեյտենանտ դե Վիտ) — Վարեմ


== Ծանոթագրություններ ==
Պոկրովկա (գյուղ, Լյուբաշիվկայի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ուկրաիներեն՝ Покровка), գյուղ Ուկրաինայի Օդեսայի մարզի Լյուբաշիվկայի շրջանում։ Հիմնադրվել է 1794 թվականին։
Չճշտված տվյալներով Պոկրովկա գյուղում բնակվում էր 635 մարդ։ Բնակչության խտությունը կազմում էր 341,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ագլ

Ագլ, գյուղ Արևմտյան Հայաստանում, Դիարբեքիրի վիլայեթի Ագլի գավառում։ Գտնվում էր Դիարբեքիր քաղաքից հյուսիս՝ Տիգրիսի ձախ կողմում։ Գյուղը համապատասխանում էր պատմական Անգեղտան գավառի կենտրոն Անգղ բերդին։
XIX դարի սկզբին ուներ 60 տուն հայ և թուրք բնակիչ, իսկ նախկինում եղել է 250 տուն հայ բնակիչ։ Հայերից շատերը սովից մահացել են, իսկ մնացածն էլ ցրվել են տարբեր տեղեր։
1986 թվականի դրությամբ գյուղում պահպանվում էր վիմափոր փոքր եկեղեցին, իսկ լեռան գագաթին հին բերդի ավերակները, երկու բուրգերը, ջրհորը, դեպի Տիգրիս տանող գետնուղու մնացորդները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մեթ Ֆլին

Մեթյու Ֆլին (անգլ.՝ Michael Allen Madden, մայիսի 23, 1970(1970-05-23), Նյու Յորք, Նյու Յորք, ԱՄՆ), ամերիկացի երաժիշտ, ով լավագույնս հայտնի է որպես Maroon 5 փոփ ռոք խմբի հարվածային գործիքներ նվագող։ Նա նաև նվագել է The B-52's և Gandhi խմբերում։ Համագործակցել է այնպիսի կատարողների և խմբերի հետ, ինչպիսիք են՝ K'naan-ը, Գևին Դեգրոն, Chicago, Botanica խմբերը և այլք։


== Ծանոթագրություններ ==


== Արտաքին հղումներ ==
Maroon 5-ի պաշտոնական կայք
(9734) 1986 CB2

(9734) 1986 CB2, աստերոիդ աստերոիդների հիմնական գոտում։ Հայտնաբերվել է 1986 թվականի փետրվարի 12-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,287719 ա. մ., առավելագույնը մոտենում է 2,0177 ա. մ. հեռավորության վրա և հեռանում 2,5578 ա. մ.։ Արեգակի շուրջ մեկ ամբողջական պտույտ է կատարում 1263,87 երկրային օրվա ընթացքում, իր ուղեծրով շարժվելով միջինում 0,284839 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9734) 1986 CB2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (109101-109200)

Աստերոիդների ցանկ (109001-109100)  • Աստերոիդների ցանկ  • Աստերոիդների ցանկ (109201-109300)
 Աստերոիդների ցանկ (109001-109100)  • Աստերոիդների ցանկ  • Աստերոիդների ցանկ (109201-109300)
Կղզի

Անվան այլ կիրառումների համար տե՛ս՝ Կղզի (այլ կիրառումներ)

Կղզի, բոլոր չորս կողմերից ջրով շրջապատված ցամաքի կտոր։ Կղզիներն առաջանում են երկրակազմական պրոցեսների ընթացքում։ 
Կան պետություններ, որոնք կազմված են բացառապես կղզիներից (Ինդոնեզիա, Ֆիլիպիններ և այլն)։ Երկրագնդի ամենամեծ կղզին Գրենլանդիան է՝ 2.1 միլիոն կմ² տարածքով։


== 30 000 կմ²-ից մեծ տարածք ունեցող կղզիներ ==
Թարխան (Կարսի գավառ)

Անվան այլ կիրառումների համար տե՛ս՝ Թարխան (այլ կիրառումներ)Թարխան, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(6450) Մասահիկոհայաշի

(6450) Մասահիկոհայաշի (անգլ.՝ Masahikohayashi), աստերոիդ աստերոիդների հիմնական գոտում։ Հայտնաբերվել է 1991 թվականի ապրիլի 9-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,536555 ա. մ., առավելագույնը մոտենում է 1,9124 ա. մ. հեռավորության վրա և հեռանում 3,1607 ա. մ.։ Արեգակի շուրջ մեկ ամբողջական պտույտ է կատարում 1475,59 երկրային օրվա ընթացքում, իր ուղեծրով շարժվելով միջինում 0,243971 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6450) Մասահիկոհայաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիետնամի դրոշ

Վիետնամի ազգային դրոշը, Վիետնամի Հանրապետության պաշտոնական պետական խորհրդանիշներից մեկն։ Ընդունվել է 1945 թվականին։
Ասլի Հասան Աբադե

Ասլի Հասան Աբադե (ֆր.՝ Asli Hassan Abade, արաբ․՝ اسلي حسن عباده‎‎, հունվարի 1, 1958(1958-01-01), Buloburde, Buloburde District, Hiran, Սոմալի), սոմալեցի օդաչու, ռազմական գործիչ։


== Կենսագրություն ==
Ասլին Սոմալիի օդային ուժերում ներգրավված առաջին և առայժմ միակ կինն է։


=== Խաղաղության արշավ ===
2000-ական թվականների կեսերին Ասլին սկսեց խաղաղության արշավ՝ խրախուսելով օրենսդիրներին համախմբվելու և վերջ դնելու իր հարազատ Սոմալիում քաղաքացիական հակամարտություններին։ Քաղաքական յուրաքանչյուր գործընթացին նա մասնակցեց հագնելով Սոմալիի դրոշի գույներով հագուստ՝ պահանջելով հարգել բոլոր մասնակիցներին։ Հաշտեցման գործընթացում իր ջանքերի շնորհիվ ստեղծվեց անցումային դաշնային պետությունը, և նրան օժտեցին Calansida ծածկանունով («Դրոշակակիր»)։


== Անձնական կյանք ==
Հայրենասեր Ասլին իրեն բնութագրում է որպես «ուժեղ կին»։ 2009 թվականի հոկտեմբերից բնակվում է ԱՄՆ-ի Տեխաս նահանգում։


== Ծանոթագրություններ ==


== Արտաքին հղումներ ==
Somali Aviation Resource Center Archived 2016-01-09 at the Wayback Machine..
Հակոբ Տերտերյան

Հակոբ Եփրեմի Տերտերյան (փետրվարի 23, 1924(1924-02-23), Սիմֆերոպոլ, ՌԽՖՍՀ, ԽՍՀՄ - հունվարի 7, 1996(1996-01-07) կամ հունվարի 8, 1996(1996-01-08), Երևան, Հայաստան), հայ կենդանաբան-միջատաբան։ Կենսաբանական գիտությունների դոկտոր (1989):
Եվա Տերտերյանի եղբայրը։


== Կենսագրություն ==
Հակոբ Տերտերյանը ծնվել է 1924 թվականի փետրվարի 23-ին, Սիմֆերոպոլ (Ղրիմ) քաղաքում։ 1946 թվականին ավարտել է Երևանի անասնաբուծական-անասնաբուժական ինստիտուտը։ 1946 թվականից աշխատել է ՀՀ ԳԱԱ Կենդանաբանության ինստիտուտում, 1961 թվականից՝ անողնաշարավոր կենդանիների բաժնի, 1976-1996 թվականներին՝ միջատաբանության լաբորատորիայի վարիչ։
Աշխատանքները վերաբերում են արյունածուծ երկթևանիների որոշ խմբերի (մլակներ, մժղուկներ մոծակներ և այլն) կարգաբանության, ձևաբանության, էկոլոգիայի,  կենսաբանության և այլ հարցերի։


== Անդամակցություն ==
Համամիութենական միջատաբանական ընկերության հայկական բաժանմունքի նախագահ (1980-1989):


== Երկեր ==
Насекомые двукрылые: Мошки (Simuliidae), 1968.
Определитель личинок слепней: Տերտերյան Հակոբ Եփրեմի, Ереван, Изд-во АН АрмССР, 1979, 82 с.
Հայկական ԽՍՀ վնասակար երկրաչափ թիթեռների որոշիչ։ Վարդիկյան Սեդա Ավագի, Առաքելան Ա. Հ, Տերտերյան Հ. Ե, Հարությունյան Գ. Ա., Կենդանաբանության ինստիտուտ Երևան, ՀԽՍՀ ԳԱ հրատարակչություն, 1980։
Արյունածուծ երկթևանիները որպես գյուղատնտեսական կենդանիների վնասատուներ։ Տերտերյան Հակոբ Եփրեմի, Երևան, ՀՍՍՀ ԳԱ հրատարակչություն, 1958, 79 էջ։


== Ծանոթագրություններ ==


== Գրականություն ==
Editorial, Board (1996) Памяти Акопа Ефремовича Тертеряна. Հայաստանի կենսաբանական հանդես Biological Journal of Armenia Биологический журнал Армении, 49 (3-4). p. 199. ISSN 0366-5119(չաշխատող հղում)
Մայդան (գյուղ, Սլավյանսկի շրջան)

Անվան այլ կիրառումների համար տե՛ս՝ ՄայդանՄայդան (ուկրաիներեն՝ Майдан), գյուղ Ուկրաինայի Դոնեցկի մարզի Սլավյանսկիում։ Բնակավայրը նախկինում նաև անվանվել է Մայդան, Պետրովկա, Մայդանովկա։ Հիմնադրվել է 1870 թվականին։
2001 թվականի տվյալներով Մայդան գյուղում բնակվում էր 1 019 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեմեր (լեռներ)

Անվան այլ կիրառումների համար տե՛ս՝ Դեմեր (այլ կիրառումներ)Դեմեր, լեռներ Հայաստանի Գեղարքունիքի մարզում, Վարդենիսի լեռնաշղթայում, Ակունք գյուղից 1,5 կմ հարավ-արևմուտք։ Առավելագույն բարձրությունը համանուն լեռն է (2198 մ), երկարությունը 1,5 կմ։


== Ծանոթագրություններ ==
Պետրոդվորեցի շրջան (Սանկտ Պետերբուրգ)

Պետրոդվորեցի շրջան, վարչատարածքային միավոր Սանկտ Պետերբուրգ քաղաքում, Ֆիննական ծոցի հարավային ափին, քաղաքի կենտրոնից 30 կմ հեռավորության վրա։
Ըստ 2010 թվականի մարդահամարի տվյալների՝ բնակչության թիվը կազմում է 128156։


== Կազմ ==
Շրջանի կազմի մեջ մտնում է 3 քաղաքային կառույց՝

Լոմոնոսով քաղաք (43 002 մարդ)
Պետերգոֆ քաղաք (73 154 մարդ)
Ստրելնա գյուղ (12 773 մարդ)


== Պատմություն ==
Պետերգոֆի շրջանը կազմավորվել է 1938 թվականի հունիսի 5-ին Պետերգոֆի քաղաքային խորհրդի՝ շրջանային խորհուրդ վերակազմավորման արդյունքում, որը անմիջապես ենթարկվում է Լենքաղխորհին։
1944 թվականի հունվարի 27-ին Պետերգոֆը վերանվանվեց Պետրոդվորեց, իսկ շրջանը՝ Պետրոդվորեցի։
1950 թվականի հունիսի 12-ին շրջանի կազմի մեջ մտան Լենինգրադի մարզի Կրասնոսելսկի շրջանի Վոլոդարսկի և Ստրելնա գյուղերը։
1963 թվականի հունվարի 16-ին Վոլոդարսկի գյուղը ներառվեց Լենինգրադի քաղաքային գծի մեջ՝ Կիրովի շրջանի կազմում։
1978 թվականի ապրիլի 18-ին Լենինգրադի մարզից Պետրոդվորեցի շրջանին փոխանցվեց Լոմոնոսով քաղաքի վարչական կառավարումը։
1995 թվականին Լոմոնոսով քաղաքի տարածքում կազմավորվեց Սանկտ Պետերբուրգի ինքնուրույն Լոմոնոսովի շրջանը։
2003 թվականի դեկտեմբերի 2-ին Լոմոնոսովի շրջանի տարածքը կրկին ներառվեց Պետրոդվորեցի շրջանի կազմի մեջ։


== Ինֆրակառուցվածք ==
Ճանապարհների ընդհանուր երկարությունը՝ 243.9 կմ։
Շրջանում կա 12 դպրոց, 2 գիմնազիա, 14 մանկապարտեզ, 7 պոլիկլինիկա (1 գերատեսչական, 2 մեծահասակների, 2 մանկական, 2 ատամնաբուժական), 1 հիվանդանոց, 2 կինոթատրոն, 4 մանկական երաժշտական դպրոց, Պետերգոֆի պարարվեստի դպրոց, մանկական գեղարվեստական դպրոց, 9 գրադարան, Լո, ոնոսովի քաղաքային մշակույթի տուն։


== Ծանոթագրություններ ==


== Արտաքին հղումներ ==
Պետրոդվորեցի շրջան․ նորություններ և իրադարձություններ Archived 2008-09-07 at the Wayback Machine.
Կամենկա (Բոկովսկի շրջան)

Անվան այլ կիրառումների համար տե՛ս՝ Կամենկա (այլ կիրառումներ)Կամենկա (ռուս.՝ Каменка), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Կրասնոկուտսկի գյուղական համայնքի կազմի մեջ։
Սունո

Սունո (իտալերեն՝ Suno), կոմունա Իտալիայի Պիեմոնտ մարզի Նովարա գավառում։
Բնակչությունը կազմում է 2835 մարդ (2008 թվականի տվյալներով)։ Բնակչության խտությունը՝ 135 մարդ/կմ²։ Տարածքը՝ 21կմ²։ Փոստային ինդեքս՝ 28019։ Հեռախոսային կոդ՝ 0322։
Բնակավայրի հովանավորն է համարվում սուրբ Սան Գենեսիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0161 317127
Էլեկտրոնային փոստ՝ comune@comune.suno.novara.it
Պաշտոնական կայք՝ http://www.comune.suno.novara.it/


== Պատկերասրահ ==

		
		


== Արտաքին հղումներ ==
Պաշտոնական կայք (իտալ.)
Ազգային ինստիտուտ վիճակագրության (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ջասթին Հաբեր

Ջասթին Հաբեր (անգլ.՝ Justin Haber, հունիսի 9, 1981(1981-06-09), Ֆլորիանա (Մալթա), Մալթա), մալթացի ֆուտբոլիստ, դարպասապահ։ Հանդես է գալիս «Բիրկիրկարա» ֆուտբոլային ակումբի և Մալթայի ազգային հավաքականի կազմում։


== Ակումբային կարիերա ==
Ջասթին Հաբերը սկսել է իր կարիերան «Ֆլորիանա» ֆուտբոլային ակումբի կազմում։ Թիմի կազմում անցկացրել է 3 մրցաշրջան և մասնակցել 23 հանդիպման։
2002 թվականին Թասթինը պայմանագիր է կնքել «Բիրկիրկարայի» հետ։ Հանդես է եկել թիմում 2002-2005 թվականների ընթացքում։
2008 թվականի հուլիսի 31-ին Հաբերը 2-ամյա պայմանագիր է կնքել անգլիական «Շեֆիլդ Յունայթեդի» հետ։
2013 թվականին Ջասթին Հաբերը վերադարձել է «Բիրկիրկարա»։


== Միջազգային կարիերա ==
Հաբերը հանդես է եկել Մալթայի Մ17, Մ19 և Մ21 հավաքականներում։
2004 թվականից Ջասթին Հաբերը հանդես է գալիս Մալթայի ազգային հավաքականում։


== Ձեռքբերումներ ==
Մալթայի չեմպիոն - 2013
Մալթայի առաջնության բրոնզե մեդալակիր - 2003, 2004, 2005, 2014
Մալթայի սուպերգավաթակիր - 2013, 2014


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)
Լոբնա

Լոբնա (ուկրաիներեն՝ Лобна), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Լոբնա գյուղում բնակվում էր 684 մարդ։ Բնակավայրը զբաղեցնում է 2,76 կմ² տարածք։ Բնակչության խտությունը կազմում էր 247,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(3314) Բիլս

(3314) Բիլս (անգլ.՝ Beals), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,218046 ա. մ., առավելագույնը մոտենում է 2,1183 ա. մ. հեռավորության վրա և հեռանում 2,3177 ա. մ.։ Արեգակի շուրջ մեկ ամբողջական պտույտ է կատարում 1206,57 երկրային օրվա ընթացքում, իր ուղեծրով շարժվելով միջինում 0,298365 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3314) Բիլս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիսլյակ (գյուղ, Գայսինի շրջան)

Կիսլյակ (ուկրաիներեն՝ Кисляк), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1515 թվականին։
2001 թվականի տվյալներով Կիսլյակ գյուղում բնակվում էր 1 039 մարդ։ Բնակավայրը զբաղեցնում է 1758 կմ² տարածք։ Բնակչության խտությունը կազմում էր 591,01 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլյուշկա

Իլյուշկա  (ռուս.՝ Илюшка), գետ Ռուսաստանում, հոսում է Կեմերովոյի մարզում։ Գետի երկարությունը 11 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սվիդյա

Սվիդյա (ուկրաիներեն՝ Свидя), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1614 թվականին։
2001 թվականի տվյալներով Սվիդյա գյուղում բնակվում էր 335 մարդ։ Բնակավայրը զբաղեցնում է 1164 կմ² տարածք։ Բնակչության խտությունը կազմում էր 287,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6393) 1990 HM1

(6393) 1990 HM1, աստերոիդ աստերոիդների հիմնական գոտում։ Հայտնաբերվել է 1990 թվականի ապրիլի 29-ին Հիտոշի Շիոձավայի և Մինորու Կիձավայի կողմից Ֆուջիեդայում։
Միջին հեռավորությունը Արեգակից կազմում է 3,152443 ա. մ., առավելագույնը մոտենում է 2,7458 ա. մ. հեռավորության վրա և հեռանում 3,5591 ա. մ.։ Արեգակի շուրջ մեկ ամբողջական պտույտ է կատարում 2044,42 երկրային օրվա ընթացքում, իր ուղեծրով շարժվելով միջինում 0,176089 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6393) 1990 HM1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորիս Բեկ-Սոֆիև

Բորիս Բեկ-Սոֆիև (ռուս.՝ Борис Александрович Бек-Софиев, հունիսի 22 (հուլիսի 4), 1872 - ապրիլի 25, 1934(1934-04-25), Փարիզ), ռուսական կայսերական բանակի սպա, Ռուս-ճապոնական և Առաջին համաշխարհային պատերազմների մասնակից, Գեորգիևյան շքանշանի ասպետ։


== Կենսագրություն ==
Թիֆլիսի նահանգի ազնվականներից է, ծագումով ուղղափառ ադրբեջանական բեկական Սոֆիևների տոհմից է։ Հայրը` Աբաս-Կուլի-բեկ Սոֆիևը, Թերի կազակական զորքերի Վոլգյան գնդի զորական ավագ էր։ Մայրը` Միխալինա Ստեպանովնա Յակուբովսկին, ծագումով լիտվա-թաթարական տոհմից էր։ Ընդհանուր կրթությունը ստացել է Պսկովյան կադետական կորպուսում։ Ծառայության է անցել որպես շարքային յունկեր Ալեքսանդրովյան 3-րդ ռազմական ուսումնարանում, որն ավարտելուց հետո 1894 թվականին ստացել է պոդպորուչիկի կոչում և ծառայության անցել Կամայի 110-րդ հետևակային գնդում։ 1894 թվականին գործուղվում է 6-րդ հրետանային բրիգադ ծառայական փորձություն անցնելու և հրետանավոր դառնալու նպատակով։ 1896 թվականին փոխադրվում է 6-րդ հրետանային բրիգադ և հաշվառվում 8-րդ մարտկոցում։ 1898 թվականին փոխադրվում է 2-րդ հրետանային բրիգադ։ 1898 թվականի հուլիսի 19-ին ստանում է պորուչիկի, 1901 թվականի օգոստոսի 19-ին` շտաբս-կապիտանի կոչում։ Մասնակցել է 1904-1905 թվականների ռուս-ճապոնական պատերազմին։
1907 թվականին փոխադրվում է 1-ին Արևելասիբիրական մոտորային հրետանային դիվիզիոն` ստանալով կապիտանի կոչում։ 1912 թվականին փոխադրվում է 19-րդ հրետանային բրիգադա։ 1913 թվականին գործուղվում է Սպայական հրետանային դպրոց, որն ավարտում է
«բավարար» գնահատականով։ 1914 թվականին ստանում է փոխգնդապետի կոչում և նշանակվում 19-րդ հրետանային բրիգադի մարտկոցի հրամանատար։
Առաջին համաշխարհային պատերազմի սկզբում փոխադրվում է 65-րդ հրետանային բրիգադի 5-րդ մարտոցի հրամանատար։ 1915 թվականի հունվարի 13-ին պարգևատրվում է Սուրբ Գեորգիի 4-րդ աստիճանի շքանշանով։ 1915 թվականի օգոստոսի 22-ին պարգևատրվում է Սուրբ Գեորգիի 4-րդ աստիճանի շքանշանով, սրերով և ժապավենով։ 1915 թվականի նոյեմբերի 4-ին ստանում է գնդապետի կոչում։ 1916 թվականի ապրիլի 30-ին նշանակվում է 57-րդ հրետանային բրիգադի 1-ի դիվիզիոնի հրամանատար։
Քաղաքացիական պատերազմի ժամանակ մասնակցում է Սպիտակ շարժմանը։ Մասնակցում է Յարոսլավյան ապստամբությանը և Բրեդյան արշավանքին։ 1920 թվականին արտագաղթում է Հարավսլավիա, հետագայում Ֆրանսիա։ Մահացել է 1934 թվականի ապրիլի 25-ին, Փարիզում։


== Գրականություն ==
Военная хроника // Русский инвалид : газета. - 1915. - 13 июня (№ 129). - С. 3.
Альбом кавалеров ордена Св. Великомученика и Победоносца Георгия и Георгиевского оружия. - Издание Общества кавалеров ордена Св. Георгия и Георгиевского оружия. - Белград: Типография Державной Макарницы, 1935. - С. 104-105.
Исмаилов Э. Э. Георгиевские кавалеры - азербайджанцы. - М.: Герои отечества, 2005. - С. 58, 170-178.


== Ծանոթագրություններ ==


== Արտաքին հղումներ ==
Бек-Софиев Борис Александрович на сайте «Русская армия в Великой войне»
Լեբեդևո (գյուղ, Կոնոտոպի շրջան)

Լեբեդևո (ուկրաիներեն՝ Лебедєве), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 1922 թվականին։
2001 թվականի տվյալներով Լեբեդևո գյուղում բնակվում էր 216 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շպայխերշտադտ

Շպայխերշտադտ (գերմ.՝ Speicherstadt, բառացի` պահեստների քաղաք), աշխարհի ամենամեծ պահեստային թաղամասը, որ վեր է խոյանում փայտե հիմքի, տվյալ դեպքում` կաղնեփայտե գերանների վրա։ Գտնվում է Համբուրգի ծովախորշում։ Ընդհանուր երկարությունը 1.5 կմ է։ Նրա շինարարությունը սկսվել է 1883 թվականին և ավարտվել 1927 թվականին։ Թաղամասը հիմնադրվել է որպես ապրանքի անմաքս առևտրի նավահանգիստ։ 2015 թվականի հուլիսի 5-ին` վերանորոգման լուրջ աշխատանքներից հետո, Շպայխերշտադտը ընդգրկվել է ՅՈՒՆԵՍԿՕ-ի Համաշխարհային ժառանգության ցանկում։
1815 թվականից ազատ քաղաք Համբուրգը համարվել է Գերմանական միության (ազատ քաղաքների և գերմանական անկախ պետականությունների միավորում) անդամ։ 1871 թվականին Գերմանական կայսրության հռչակումից հետո այն կորցրել է անմաքս առևտուր իրականացնելու իր կարգավիճակը` մտնելով կայսրության կազմի մեջ։ Սակայն 1888 թվականին կնքված պայմանագրի համաձայն` քաղաքը կրկին վերստացել է անմաքս առևտրի իր իրավունքը` դառնալով ազատ նավահանգիստ։
1883 թվականին սկսվում են Կերվիդեր թաղամասի քանդման աշխատանքները, ինչի արդյունքում 20.000 մարդ վերաբնակեցնելու անհրաժեշտություն է առաջացանում։ 1885-1888 թվականներին կառուցվում է Շպայխերշտադտի շենքերի առաջին համալիրը։ 1991 թվականին թաղամասը ստացել է Համբուրգի ժառանգության պահպանվող տարածքի, իսկ 2008 թվականին` Հաֆենսիտի թաղամասի կադաստրային մասի կարգավիճակ։ Փորձելով ակտիվացնել ներքաղաքային կյանքը` Համբուրգի կառավարությունը նախագծում է Հաֆենսիտի շրջանի զարգացումը։ Այս օրինագծի իրագործման մաս է հանդիսացել Էլբֆիլհարմոնիայի կառուցումը։

		
		

Երկրորդ համաշխարհային պատերազմի ժամանակ դաշնակիցների ավիացիայի կողմից քաղաքը ռմբակոծելու հետևանքով ոչնչացել է Շպայխերշտադտի շինությունների 50 %-ը; Որոշ շինություններ վերացել են անբողջովին` հետագայում այլևս չվերականգնվելով։ Ներկայումս դրանց տեղում առևտրական կենտրոն է։
Շպայխերշտադտի տարածքում կան մի քանի թանգարաններ, այդ թվում` Հրաշքների աշխարհի մանրակերտը, «համբուրգյան դոնժոնը» և Աֆղանական թանգարանը (մինչև 2011 թվականը)։ Բացի դրանից` այս թաղամասի շենքերը նախկինի պես գործածվում են որպես պահեստային տարածքներ։


== Տես նաև ==
Բրյուգգեն (Բերգեն)


== Ծանոթագրություններ ==


== Գրականություն ==
Batz M. (2002)։ «Urbane Light Germany Speicherstadt, Hamburg, the largest historical warehouse complex in the world, has become a softly-glowing night-time panorama»։ International Lighting Review (12,): 14—19։ OCLC 193350885 
Lawrenz Dierk, von Borstel Christiane (2008)։ Die Hamburger Speicherstadt (German)։ Freiburg, Br: EK-Verlag։ ISBN 978-3-88255-893-7 
Meyn Boris (2003)։ Die rote Stadt: ein historischer Kriminalroman (German)։ Reinbek: Rowohlt։ ISBN 978-3-499-23407-1  A historical detective story.
Lange Ralf, Hampel Thomas (2004)։ Speicherstadt und HafenCity: zwischen Tradition und Vision (German)։ Hamburg: Elbe-und-Flut-Ed., Hampel und Hettchen։ ISBN 978-3-7672-1440-8
Ջոել Սպոլսկի

Ջոել Սպոլսկի  (անգլ.՝ Joel Spolsky, 1965, Ալբուկերկե, Նյու Մեքսիկո, ԱՄՆ), ծրագրավորող և գրող։ Ամենից առաջ նա հայտնի է իր բլոգով «Ջոելը ծրագրային ապահովման մասին» (Joel on Software), որումն նա քննարկում է ծրագրավորմանը վերաբերվող հարցերը, մասնավորապես Windows-ի համար։ 1991-1994 թվականերին նա զբաղեցրել է մենեջերի պաշտոնը Microsoft Excel խմբում։ Ստեղծել է Fog Creek Software ընկերությունը որտեղ էլ հիմա աշխատում է։


== Կենսագրություն ==
Սպոլսկին ծնվել է Նյու Մեքսիկո նահանգի Ալբուկերկե քաղաքում, ապրել այստեղ մինչև 15 տարեկանը ։ Հետո ընտանիքի հետ միասին տեղափոխվել է Իսրայել, ապրել Երուսաղեմում, ավարտել է միջինակարգ դպրոցը և ծառայել հետախուզական բանակում։ 1987 թվականին վերադարձել է ԱՄՆ, որպեսզի շարունակի ուսումը։ Մեկ տարի սովորել է Փելսինվանայի համալսարանում, որտեղից տեղափոխվել է Եյլի համալսարան, այստեղ 1991 թվականին ստացել է համակարգչային գիտության բնագավառում ։
1991 թվականին սկսել է աշխատել Microsoft ընկերությունում , դասավանդել է Microsoft Excel-ի վրա աշխատող ծրագրավորողերին, հենց այս շրջանում էլ նա գրեց Excel Basic-ը ։ 1995 թվականին նա վերադարձավ Նյու Յորք և սկսեց աշխատել Viacom և Juno կազմակերպություններում ։ 2000 թվականին նա տեղծեց Fog Creek Software կազմակերպությունը և ստեղծեց իր բլոգը։ Սա եղավ սկսնակ բիզնեսմենի առաջին բլոգներից մեկը ։
Սպոլսկին հանդիսանում է Stack Overflow հարց-պատասխան համակարգի համահեղինակը (Ջեֆ Էտվուդը)։ Սակայն Ջեֆը 2012 թվականի փետրվարին լքեց խումբը ։


== Հրատարակչություն ==
User Interface Design for Programmers, Apress, 2001. ISBN 1-893115-94-1
Joel on Software, Apress, 2004. ISBN 1-59059-389-8; русский перевод: Джоэл о программировании, Символ-Плюс, 2006, ISBN 5-93286-063-4
The Best Software Writing I, Apress, 2005. ISBN 1-59059-500-9; русский перевод: Лучшие примеры разработки ПО, Питер, 2006, ISBN 5-469-01291-3
Smart and Gets Things Done: Joel Spolsky’s Concise Guide to Finding the Best Technical Talent, Apress, 2007. ISBN 1-59059-838-5; русский перевод: Руководство Джоэла Спольски по подбору программистов и управлению ими Вильямс, 2008, ISBN 978-5-8459-1354-8
More Joel on Software: Further Thoughts on Diverse and Occasionally Related Matters That Will Prove of Interest to Software Developers, Designers, and to Those Who, Whether by Good Fortune or Ill Luck, Work with Them in Some Capacity, Apress, 2008. ISBN 1-4302-0987-9; русский перевод: Джоэл. И снова о программировании, Символ-Плюс, 2009, ISBN 978-5-93286-144-8


== Ծանոթագրություններ ==


== Արտաքին հղումներ ==
Անձնական վեբ կայք Archived 2008-03-18 at the Wayback Machine.
Joel on Software — Ջոէլի բլոգը
Joel Spolsky articles (wiki) Archived 2008-02-03 at the Wayback Machine.
Джоэл о программном обеспечении Archived 2014-04-27 at the Wayback Machine.
Վորոնովո (այլ կիրառումներ)

Վորոնովո, կարող է վերաբերել՝

Վորոնովո - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Վորոնովո - գյուղ Ռուսաստանի Սմոլենսկի մարզի Ուգրանսկի շրջանի կազմում։
Վորոնովո - գյուղ Ռուսաստանի Տվերի մարզի Օստաշկովսկի շրջանի կազմում։
Մալիե Ազոբիչի

Մալիե Ազոբիչի (ռուս.՝ Малые Азобичи), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռադեցկու մարշ (Յոհան Շտրաուս)

«Ռադեցկու մարշ» (op. 228), հեղինակ՝ ավստրիացի կոմպոզիտոր Յոհան Շտրաուս ավագ։ Կոմպոզիտորն այն գրել է 1848 թվականին՝ ի պատիվ ավստրիացի ֆելդմարշալ, կոմս Յոզեֆ Ռադեցկու։ «Ռադեցկու մարշը» Շտրաուսի ամենահայտնի ստեղծագործություններից մեկն է։ Այն կազմված է երեք մասից։


== Ստեղծման պատմություն ==

«Ռադեցկու մարշը» գրվել է, որպեսզի ավստրիացի զինվորները նրա հնչյունների ներքո ողջունեին ֆելդմարշալ Յոզեֆ Ռադեցկուն, ով փառքով վերադառնում էր Իտալիայում ծագած ապստամբությունը ճնշելուց հետո։ Մարշն առաջին անգամ հնչել է 1848 թվականի օգոստոսի 31-ին՝ Իտալիայից վերադարձած և Վիեննայի փողոցներում քայլող զինվորների առջև։ Ավելի ուշ այն դարձավ Ռադեցկու հուսարական գնդի շքերթային քայլերգը։
19-րդ դարի կեսերին ոմն ավստրիացի՝ Շրամ ազգանունով, դարձավ Մեծ Բրիտանիայի թագավորական դրագունական գվարդիայի նվագախմբի ղեկավարը։ Նրա կարծիքով այս ստեղծագործության ռիթմն ու հնչողությունը ասես ստեղծված լինեին հենց անգլիական հեծելազորային գնդի համար, և որոշեց «Ռադեցկու մարշը» դարձնել վերջինիս շքերթային քայլերգը։ Այս մարշն առավել կապվեց անգլիական հեծելազորային գնդին 1896 թվականին, երբ Ավստրիայի կայսր Ֆրանց Յոզեֆ I-ը թույլատերց վերջինիս դրոշի վրա պատկերել ավստրիական զինանշանը՝ երկգլխանի արծիվ։ Դրանից ի վեր «Ռադեցկու մարշը» մինչև օրս գնդի արագ քայլերգն է։


== Քայլերգի կատարումն այսօր ==
Վիեննայի ֆիլհարմոնիկ նվագախումբն Ամանորին նվիրված համերգները մշտապես ավարտում է «Ռադեցկու մարշ»-ով։ Ավանդույթի համաձայն, ներկա հանդիսատեսները ձայնակցում են ռիթմին համահունչ ծափերով ու ոտքերը դոփելով։ Ասում են, որ այդ ավանդույթը գալիս է 1848 թվականից, երբ առաջին անգամ այն հնչեց ֆելդմարշալ Յոզեֆ Ռադեցկուն ու նրա զինվորներին դիմավորելիս։ Մարշի հնչյուններն այնքան էին ոգևորել ներկա սպաներին ու պետական պաշտոնյաներին, որ նրանք, չնայած իրենց խիստ զսպվածությանը, ակամա սկսել էին տեղում դոփել ռիթմի ներքո։


== Աղբյուրներ ==
Jeroen H.C. Tempelman: On the Radetzky March (PDF-Datei; 221 kB), S.5, abgerufen am 19. Januar 2014.
Gala Artística Musical — Ejército de Chile
Bo Jensen. Totaloplevelse i NRGI Park // Tribune: Magasin for Århus Elite, # 30, 4.03.2008.
Հողերի աղիացում

Հողերի աղիացում, հողում ջրալույծ հանքային աղերի կուտակման պրոցես։ Հիմնականում բնորոշ է անապատային և կիսաանապատային ցածրավայրերի հողերին և անհոսք իջվածքներին։ Շրջակա բարձրավանդակներից կամ լեռներից հոսող ջուրը, դեպի օվկիանոս ելք չունենալով, գոլորշիանում է, իսկ նրա մեջ լուծված աղերը (քլորիդներ, սուլֆատներ և այլն) աստիճանաբար խառնվում են հողագրունտային ջրերին և կուտակվում հողի մակերևույթին։ Ցամաքի հեղերումը ծովի ջրով նույնպես կարող է պատճառ դառնալ հողերի աղիացումանը։ Ոռոգելի հողերում կնձկանման ստրուկտուրայի բացակայության դեպքում առաջանում է երկրորդային աղիացում, եթե ենթահողը կամ ստորգետնյա ջրերը շատ աղեր են պարունակում։
Վառնյա

Վառնյա (էստ․՝ Varnja), գյուղական ավան Էստոնիայի Տարտումաա նահանգի Պեիպսիեեռե շրջանում։
2011 թվականի տվյալներով գյուղական ավանում բնակվում էր 171 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Մարթա Քրիստոֆերսեն

Մարթա Քրիստոֆերսեն, (նորվ.՝ Marthe Kristoffersen, օգոստոսի 11, 1989(1989-08-11), Կարլսյո, Թրոմս, Նորվեգիա), նորվեգացի դահուկորդուհի, Վանկուվերում տեղի ունեցած Օլիմպիական խաղերի մասնակից, Աշխարհի գավաթի մասնակից։ Ունիվերսալ, հաջող հանդես է գալիս սպրինտային և դիստանցիոն մրցավազքերում։
Աշխարհի գավաթում Քրիստոֆերսենը առաջին անգամ ելույթ է ունեցել 2007 թվականին, իսկ արդեն 2008 թվականի նոյեմբերին տարել է իր առաջին հաղթանակը աշխարհի գավաթում, էստեֆատ ոճում։ Ընդամենը ունի երկու հաղթանակ աշխարհի գավաթում, երկուսնել էստեֆատ ձևում, անհատական՝ 10 կմ մրցավազքում զբաղեցրել է 3-րդ տեղը։ Քրիստոֆերսենի լավագույն ձեռքբերումը  ընդհանուր առմամբ եղել է Աշխարհի գավաթի 2009 թվականից 2010 թվականների մրցաշրջանում, որտեղ զբաղեցրել է 12-րդ տեղը։
2010 թվականին Վանկուվերում տեղի ունեցած օլիմպիական խաղերում մասնակցել է երկու մրցավազքի, 10 կմ ազատ մրցավազքում զբաղեցրել է 48-րդ տեղը, 30 կմ զանգվածային մեկնարկում զբաղեցրել է 20-րդ տեղը։
Իր կարիերայի ընթացքում մասնակցել է երկու աշխարհի առաջնության, լավագույն արդյունքը եղել է 2009 թվականին, էստեֆատ ոճում զբաղեցրել է 4-րդ տեղը, անհատական մրցավազքերում 8-րդ տեղից բարձր հորիզոնական չի գրավել։
Օգտագործում  է Atomic ընկերության արտադրված դահուկներ և կոշիկներ։


== Ծանոթագրություններ ==


== Արտաքին հղումներ ==
Մարթա Քրիստոֆերսեն
Մարթա Քրիստոֆերսեն Archived 2012-12-17 at the Wayback Machine.
Բերիո

Բերիո (ֆր.՝ Berrieux), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Գինիկուր կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02072.


== Բնակչություն ==
2010 թվականին բնակչությունը կազմել է 177 մարդ։


== Տնտեսություն ==
2010 թվականի տվյալներով 113 աշխատունակ տարիքի մարդկանցից (15-64 տարեկան) 90-ը տնտեսապես ակտիվ էին, 23-ը անգործունակ (ակտիվության ցուցանիշը՝ 79,6 %, 1999 թվականին եղել է՝ 60.6%)։ 90 աշխատունակ բնակիչներից 74 -ը աշխատում էին (12 տղամարդ և 32 կին), անաշխատանք էին 16 -ը (9 տղամարդ և 7 կին)։
23 անգործունակ մարդկանցից 7-ը աշակերտներ կամ ուսանողներ են, 7-ը թոշակառու, 9-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Բերիո (ֆր.)
Ֆրեդրիկ Բայեր

Ֆրեդրիկ Բայեր (դան․՝ Fredrik Bajer, ապրիլի 21, 1837(1837-04-21)[…], Վեստեր Էգեդե, Ֆաքսե, Դանիա - հունվարի 22, 1922(1922-01-22)[…], Կոպենհագեն, Դանիա), դանիացի գրող և քաղաքական գործիչ։ Նա պացիֆիստական շարժման կազմակերպիչներից մեկն է։ 1891-1907-ական թվականներին Կլաս Պոնտուս Արնոլդսոնի հետ Խաղաղության միջազգային բյուրոյի նախագահն էր։


== Կենսագրություն ==
Ֆրեդրիկ Բայերը ծնվել է 1837 թվականին։ Քահանայի որդի է։ Երիտասարդ տարիներին ծառայել է Դանիայի բանակում։ 1864 թվականին մասնակցել է Դանիական պատերազմին։ Նա արժանացել է պորուչիկի աստիճանի։ Զինվորական ծառայությունից գեռանալուց հետո, աշխատել է որպես ուսուցիչ, թարգմանիչ և լրագրող։ Մասնակցեել է կանանց իրավահավասարության շարժմանը, 1871 թվականին դարձել է Դանիայի կանանց ասոցիացիայի համահիմնադիրը։ 1872 թվականից ձախ լիբերալների կողմից ընտրվել է խորհրդարանի պատգամավոր։ Բայերը կողմ էր Սկանդինավյան երկրների և Դանիայի համագործակցությանը։ Չեզոքության գաղափարների ակտիվիստ էր։
1882 թվականին հիմնադրել է Դանիայի չեզոքության ասոցիացիան (1885 թվականին ձևափոխվել է Դանիայի խաղաղության ասոցիացիայի)։ Նա պատվիրակվել էր Սկանդինավիայի առաջին խաղաղության համագումարի, իսկ 1889 թվականից համաշխարյաին համագումարներին։
1891 թվականին Բայերը Խաղաղության միջազգային բյուրոյի համահիմնադիրներից էր, որի կենտրոնակայանը գտնվում էր Բեռլինում։ 1891-1907-ական թվականների ընթացքում` բյուրոյի պատվարժան նախագահն էր։
Նորվեգա-շվեդական միության խնդրի խաղաղ կարգավորմանն ուղղված ջանքերի համար, Շվեդիայի հայտնի հասարակական գործիչ Կլաս Պոնտուս Արնոլդսոնի հետ 1908 թվականին արժանացել են խաղաղության Նոբելյան մրցանակի։
Մահացել է 1922 թվականի հունվարի 22-ին։


== Ծանոթագրություններ ==


== Արտաքին հղունմներ ==
Ֆրեդրիկ Բայեր (անգլ.)
Մ.թ.ա. 102


== Դեպքեր ==


== Ծնունդներ ==


== Մահեր ==
Դհոլ

Դհոլ, հայկական հարվածային ազգային երաժշտական գործիք։ Այն պատկանում է երկկողմանի թմբուկների դասին։ Այս գործիքը տարածված է նաև տարբեր ազգերի մոտ և օգտագործվում է երաժշտական համույթներում։ Դհոլը բաղկացած է գլանաձև սնամեջ մարմնից կամ շրջանակից, որի վրա ձգված է կաշվե կամ պլաստիկե մեմբրան։ Մեմբրանի ձգվածության աստիճանով կարգավորվում է ձայնի բարձրությունը։ Դհոլի մարմինը պատրաստվում է փայտից, մետաղից (պողպատ, լատուն և այլն), ակրիլային պլաստիկից, իսկ գլանաձև մարմնի երկու կողմերից ձգվում է այծի կամ հորթի մշակված կաշին։
Դհոլ նվագելու համար պահանջվում են երկու փայտե ձողիկներ (հաստ՝ կոպալ և բարակ՝ ճիպոտ, որոնք պատրաստված են բամբուկից կամ եղեգից։ Ձայնը հնչում է երկու փայտե ձողիկներով կամ մատների ծայրով և ձեռքերի ափերով հարվածելով ձգված կաշվին։ Դհոլը նվագակցում է գրեթե բոլոր երաժշտական գործիքների հետ։ Հիմնականում դհոլի հետ նվագում են զուռնա, դուդուկ և այլ փողային գործիքներ։ Դհոլի մեծ վարպետներից են հայ երաժիշտներ Զիգֆրիդ Զիվա Գաբոյանը, Ռոբերտ Դարունցը, Ջո Զաքարյանը։
Դհոլը տարբեր ժողովուրդների մոտ օգտագործում են երաժշտական համույթներում, տարբեր ծիսակատարությունների և հարսանյաց հանդեսների ժամանակ։


== Պատկերասրահ ==


== Հղումներ ==
Դհոլի պատմությունը
booksite.ru
diclib.com
Զիվա Գաբոյան "Հայկական ռիթմեր"
Զիվա Գաբոյան "Գնացքը"
Դհոլի տեսագրությունը ՅուԹյուբում
Դհոլի պատկերները
Արարատ գերեզմանատուն

Անվան այլ կիրառումների համար տե՛ս՝ Արարատ (այլ կիրառումներ)Արարատ Մասիս Հայկական Գերեզմանատուն, սովորաբար հայտնի է որպես Արարատի գերեզմանատուն, հայկական գերեզմանատուն Ֆրեզնոյում, Ֆրեզնոյի շրջան, Կալիֆորնիա։ Հիմնադրվել է 1885 թվականին և շարունակում է գործել Ֆրեզնոյի հայ համայնքի կողմից։ Այն գործում է արդեն մեկ դար։


== Պատմություն ==
Արարատ գերեզմանատունը հիմնադրվել է 1885 թվականի դեկտենբերի 25-ին, Մովսէս Ջ եկեղեցին տրամադրում է տարածք Ֆրեզնոյի հայ համայնքի համար։
1919 թվականի հունիսի 9-ին, հիմնադրվել է Արարատ գերեզմանատան ասոցիացիան։ 1930 թվականին հրդեհից ոչնչացվել է շատ գրառումներ Արարատի գերեզմանատան մասին։ 1956 թ. ասոցիացիայի ջանքերով, գերեզմանատունը ընդլայնվել է և ձեռք բերել երկու ակր հողատարածք գերեզմանատան կողքին[5]: 1969 թ.-ին հետագա ընդլայնում էր եղել, և գերեզմանատունը վերանվանվել Արարատ Մասիս գերեզմանատուն։
Գերեզմանատունը առանձնանում է Հայոց ցեղասպանության զոհերի հիշատակին նվիրված հուշարձանով։ Հուշարձանը ներառում է զոհվածների ոսկորներ անհայտ զոհերի հիշատակին, որոնք բերվել են Դեր Զորից, Սիրիա։


== Թաղված անձինք ==
Վիկտոր Մաղաքյան (1915–1977)։
Անդրանիկ Օզանյան (1865–1927), Հայ ռազմական գործիչ, Ֆիդայի։
Ալմա Ռուբենս (1897–1931), Դերասանուհի։
Լուսի Սարոյան (1946–2003), Դերասանուհի։
Վիլյամ Սարոյան (1908-1981), դրամատուրգ և գրող։
Սողոմոն Թեհլերյան (1896–1960), Հայոց ցեղասպանության վրիժառու, սպանել է Թալեաթ Փաշային։


== Ծանոթագրություններ ==


== Արտաքին հղումներ ==
Արարատ գերեզմանատուն Find a Grave կայքում
Արարատ գերեզմանատան պատմություն Archived 2022-11-21 at the Wayback Machine. Ասպարեզ
Զիգֆրիդի գիծ

«Զիգիֆրիդի գիծ», գերմանական պաշտպանական ամրությունների համակարգ։
Կառուցվել է 1936—1940 թվականներին՝ Հոլանդիայից մինչև Շվեյցարիա ընկած սահմանային գոտում։ Ընդհանուր երկարությունը կազմում Էր մոտ 500 կիլոմետր՝ 35—75 կիլոմետր խորությամբ։ Համակարգն ուներ վերերկրյա և ստորերկրյա ավելի քան 16 հազար պաշտպանական կառույցներ (կրակակետեր, հրամանատարական դիտակետեր, պատսպարաններ և հակատանկային արգելքներ)։ «Զիգիֆրիդի գիծը» պետք է ելակետ ծառայեր հարձակման համար, հնարավորություն տար զորքերին մարզելու, իսկ hարկ եղած դեպքում՝ պաշտպանվելու։ Երկրորդ համաշխարհային պատերազմից (1939—1945) հետո դաշնակցային զորքերը հիմնովին ավերեցին «Զիգիֆրիդի գծի» վերերկրյա շինությունները, իսկ ստորերկրյա կառույցնևրի մի մասը պահպանվել և օգտագործվում է ռազմական նպատակով։
Քյոսա Մահմեդ

Քյոսա Մահմեդ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 12 կմ հյուսիս-արևելք, Արևմտյան Եփրատի ձախ կողմում, Սազ լճակից հյուսիս-արևելք, Էրզրումի դաշտի հյուսիս-արևելյան մասում։


== Պատմություն ==
Ըստ Գրիգոր Ղափանցյանի այստեղ է գտնվում խեթական Մուրսիլ II-ի հիշտակած հայասական Արիսպա քաղաքը։


== Բնակչություն ==
1877-1878 թվականներին ուներ 17 տուն՝ 125 բնակչով, իսկ XX դարի սկզբին՝ 19 տուն թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մինաս Ամդեցի

Մինաս Ադամեցի կամ Մինաս վարդապետ Ամդեցի (ծն․թ.անհտ․,Ամիդ, մոտ 1630, Դիարբեքիր, Թուրքիա - դեկտեմբերի 5, 1704(1704-12-05), Երուսաղեմ, Օսմանյան կայսրություն), հայ մատենագիր, գրիչ, եկեղեցական գործիչ, Երուսաղեմի հայոց պատրիարք (1690-1696, 1698-1702, 1704)։


== Կենսագրություն և գործունեություն ==
Մինաս Ամդեցին ծնվել է Ամիդ քաղաքում (ներկայիս՝ Դիարբեքիր), Առաքելի և Հռիփսիմեի ընտանիքում։ Ծննդյան ստույգ ամսաթիվը հայտնի չէ, մոտավորապես 1630 թվականին։ Վաղ տարիքում կորցրել է մորը։ Կրթությունը ստացել է տեղի եպիսկոպոսի՝ Մարկոսի մոտ, որին էլ նվիրված է նրա հետագայում գրած գովաբանական բանաստեղծություններից մեկը
1655 թվականին ավարտել է ուսումը և ստացել վարդապետի կոչում։ Մեկ տարի անց մեկնել է Ուրֆա, որտեղ զբաղվել է վարդապետությամբ և մեծ հաջողություն է ունեցել։ 1664 թվականին մեկնել է Եվդոկիա, որտեղ եպիսկոպոս է ձեռնադրվել (1666)։ Ըստ ժամանակակիցների վկայության, եղել է Եղիազար I (1681-1691) կաթողիկոսի զինակիցներից մեկը և եկեղեցական հարցերում կարևոր դերակատարում է ունեցել։
1673 թվականին հոր մահից հետո ստիպված է եղել տուն վերադառնալ, սակայն շուտով կրկին մեկնել է Ուֆա։ 1681 թվականին Եղիազար կաթողիկոսի հետ մեկնել է շրջագայության և կաթողիկոսի հորդորով սկսել է գրել իր անտիպ «Օրագրությունը» (1680 - 1704)։
Եղել է Եվդոկիայի եպիսկոպոսական թեմի առաջնորդ (1686-1688)։ 1690 թվականին դարձել է Երուսաղեմի հայոց պատրիարք (1690-1696, 1698-1702, 1704)։ 1696 թվականին Երուսաղեմի իր պատրիարքական աթոռը թողնելով մեկնել է Էջմիածին։ Որից հետ, 1698 թվականին մեկնել է Կոստանդնուպոլիս և կրկին վերադարձել Երուսաղեմ՝ կրկին ստանձնելով պատրիարքի իր պաշտոնը։ 1702 թվականին եկեղեցական ներքին պառակտումների հետևանքով կորցրել է իր աթոռը՝ ի օգուտ Ավետիք Եվդոկացու։ Սակայն 1704 թվականին կրկին բարձրացել է պատրիարքի գահին և ղեկավարել մինչև մահը՝ նույն թվականի նոյեմբերի 24 (դեկտեմբերի 5)։


== Գրական-հրատարակչական գործունեություն ==

Պահպանվել են նրա գրչագրած ձեռագրերը և այդ ժամանակահատվածում նրա հանձնարարությամբ կատարված որոշ ձեռագրերի կրկնօրինակները, որոնցից առավել արժեքավոր են Սամուել Անեցու «Ժամանակագրության» և Մխիթար Գոշի «Դատաստանագիրք» աշխատությունների (1687) գրչագրումները։
1700-1701 թվականներին հրատարակել է Գրիգոր Նարեկացու «Մատեան ողբերգութեան» երկի առաջին ամբողջական բնագիրը և նրա ներբողյանները։ Գրել է (1698) «Ազգաբանութիւն Հայոց» երկը (1870, «Ազգաբանութիւն թագաւորացն Հայոց» 2 հրտ․), որի սկզբի մասը հայոց պատմության (Հայկից մինչև Լևոն Զ), իսկ շարունակությունը հռոմեական ու բյուզանդական կայսրերի համառոտ ժամանակագրությունն է։ Գրել է (1680 - 1704) նաև «Օրագրութիւն» (անտիպ), որն ունի ինքնակենսագրական արժեք և XVII դարի վերջին քառորդի ու XVIII դարի սկզբի հայ հասարակական-քաղաքական կյանքի մասին վավերական սկզբնաղբյուր է՝ տեղագրական հարուստ տվյալներով։


== Ծանոթագրություններ ==


== Գրականություն ==
Չամչյան Մ․, Պատմութիւն Հայոց, հ․ 3, Վնտ․, 1786
Օրմանյան Մ․, Ազգապատում, մաս 2, ԿՊ, 1914
Քյոմուրճյան Ե․ Չ․, Օրագրութիւն, Երուսաղեմ, 1939։
Գիլան (այլ կիրառումներ)

Գիլան, կարող է վերաբերել՝

Գիլան - նահանգ (օսթան) Իրանի հյուսիս-արևմուտքում, Կասպից ծովի հարավարևմտյան ափին
Գիլան - լեռ Արսիան լեռնահամակարգի հյուսիսային հատվածում, Ճորոխի ստորին հոսանքի աջ կողմում
Գիլան - ճանապարհային կայան Արևմտյան Հայաստանում, Էրզրումից Դիարբեքիր տանող ճանապարհին
Իսրայելի օդանավակայանների ցանկ


== Քաղաքացիական օդանավակայաներ ==


== Ծանոթագրություններ ==
Բեսսոնովսկի շրջան

Բեսսոնովսկի շրջան (ռուս.՝ Бессоновский район), մունիցիպալ շրջան Ռուսաստանի Դաշնության Պենզայի մարզում։
Ստեղծվել է 1935 թվականին։ Վարչական կենտրոնը՝ Բեսոնովկա։


== Աշխարհագրություն ==
Շրջանի տարածքի մակերեսը կազմում է 1249 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 45365 մարդ։ Բնակչության խտությունը կազմում էր 36,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լուիս Կառնիլիա

Լուիս Կառնիլիա (իսպ.՝ Luis Carniglia, հոկտեմբերի 4, 1917(1917-10-04), Olivos, Բուենոս Այրես, Արգենտինա - հունիսի 22, 2001(2001-06-22), Բուենոս Այրես, Արգենտինա), արգենտինացի նախկին ֆուտբոլիստ և մարզիչ, ով հանդես է եկել արգենտինական, մեքսիկական և ֆրանսիական ակումբներում։ Իր մարզչական կարիերայի ընթացքում մարզել է այնպիսի ակումբներ, ինչպիսիք են Մադրիդի Ռեալը, Միլանը, Յուվենտուսը և Ռոման։


== Նվաճումներ ==


=== Ակումբային ===
Արգենտինայի չեմպիոն՝ 1940
Ֆրանսիայի չեմպիոն՝ 1952
Ֆրանսիայի գավաթակիր՝ 1952, 1954


=== Մարզչական ===
Ֆրանսիայի չեմպիոն՝ 1956
Իսպանիայի չեմպիոն՝ 1958
Եվրոպական չեմպիոնների գավաթ՝ 1958, 1959


== Արտաքին հղումներ ==
Հոդված bocajuniors.ru-ում(չաշխատող հղում)


== Ծանոթագրություններ ==
1220

1220 թվական,  նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1220 թվականն է, 
XIII դարի 20-րդ տարին։


== Դեպքեր ==


== Ծնունդներ ==


== Մահեր ==